ETA:n sekakomitean päätös N:o 77/1999, tehty 25 päivänä kesäkuuta 1999, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 296 , 23/11/2000 s. 0029 - 0030



ETA:n sekakomitean päätös N:o 77/1999, tehty 25 päivänä kesäkuuta 1999, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 26 päivänä helmikuuta 1999 tehdyllä ETA:n sekakomitean päätöksellä N:o 16/1999(1). (2) Kaksi- ja kolmipyöräisten moottoriajoneuvojen tietyistä osista ja ominaisuuksista 17 päivänä kesäkuuta 1997 annettu Euroopan parlamentin ja neuvoston direktiivi 97/24/EY(2) olisi otettava osaksi sopimusta. (3) Direktiivillä 97/24/EY kumotaan 17 päivästä kesäkuuta 1999 kaksi- tai kolmipyöräisten sivuvaunullisten tai sivuvaunuttomien moottoriajoneuvojen taustapeilejä ja niiden asennusta koskevan jäsenvaltioiden lainsäädännön lähentämisestä 22 päivänä heinäkuuta 1980 annettu neuvoston direktiivi 80/780/ETY(3), joka on otettu osaksi sopimusta ja joka on näin ollen kumottava sopimuksen mukaisesti. (4) Direktiivillä 97/24/EY kumotaan moottoripyörien sallittua melutasoa ja pakojärjestelmää koskevan jäsenvaltioiden lainsäädännön lähentämisestä 23 päivänä marraskuuta 1978 annettu neuvoston direktiivi 78/1015/ETY(4), joka on otettu osaksi sopimusta ja joka on näin ollen kumottava sopimuksen mukaisesti, ON PÄÄTTÄNYT SEURAAVAA: 1 artikla Lisätään sopimuksen liitteessä II olevan I luvun 45w kohdan (komission direktiivi 97/24/EY) jälkeen kohta seuraavasti: "45x. 397 L 0024: Euroopan parlamentin ja neuvoston direktiivi 97/24/EY, annettu 17 päivänä kesäkuuta 1997, kaksi- ja kolmipyöräisten moottoriajoneuvojen tietyistä osista ja ominaisuuksista (EYVL L 226, 18.8.1997, s. 1).". 2 artikla Lisätään I luvun mukautuksen toisen kohdan ensimmäiseen alakohtaan ilmaisun "ja 94/12/EY" jälkeen ilmaisu "sekä direktiivin 97/24/EY 6 artiklan". 3 artikla 1. Poistetaan sopimuksen liitteessä II olevan I luvun 40 kohta (neuvoston direktiivi 78/1015/ETY). 2. Poistetaan sopimuksen liitteessä II olevan I luvun 41 kohta (neuvoston direktiivi 80/780/ETY) 17 päivästä kesäkuuta 1999. 4 artikla Lisätään sopimuksen liitteessä II olevan X luvun 6 kohtaan (neuvoston direktiivi 89/336/ETY) luetelmakohta seuraavasti: "- 397 L 0024: Euroopan parlamentin ja neuvoston direktiivi 97/24/EY, annettu 17 päivänä kesäkuuta 1997 (EYVL L 226, 18.8.1997, s. 1).". 5 artikla Direktiivin 97/24/EY islanniksi ja norjaksi laaditut tekstit, jotka on liitetty tämän päätöksen kielitoisintoihin, ovat todistusvoimaisia. 6 artikla Tämä päätös tulee voimaan 26 päivänä kesäkuuta 1999, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 7 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 25 päivänä kesäkuuta 1999. ETA:n sekakomitean puolesta F. Barbaso Puheenjohtaja (1) EYVL L 148, 22.6.2000, s. 40. (2) EYVL L 226, 18.8.1997, s. 1. (3) EYVL L 229, 30.8.1980, s. 49. (4) EYVL L 349, 13.12.1978, s. 21.